***П Л А Н***

*За цялостната читалищна дейност през 2020 година*

*на Народно читалище „ Пробуда‒1907”, с. Ряховците*

Най-важната задача стояща пред нас е да задоволяваме непрекъснато културно-просветните нужди на населението да превърнем читалището в любимо място за всички защото то е единствения неизчерпаем източник на знания и център за социални контакти в селото.С ежедневните си умения се стараем да съхраним родолюбието,да запазим огъня на познанието, да построим мост по който нашите деца да пренесат българщината в бъдещето.Ежедневното посещение от хора ни кара да се чувстваме като едно семейство.Ще продължим и през 2020 година да им предоставяме пакет от услуги-безплатен интернет,електронни услуги,обучения на компютри.Ще четем и обсъждаме заедно ежедневници,филми прочетени книги.Ще съхраним народните обичаи и традиции, заедно ще отпразнуваме календарните празници.

*Основни задачи стоящи пред нас са:*

* Разширяване на обхвата на дейността на читалището в обществено значими сфери, като социалната и информационно консултантската.
* Проучване, възстановяване, запазване, популяризиране на местните културни традиции и наследство.
* Продължаване на добрите традиции в културната дейност, художествената самодейност и включване на иновативни форми и дейности.
* Разработване и участие на проекти и програми.
* Разширяване спектъра на предлаганите информационни услуги.
* Да поддържа активно партньорство с Общинска администрация, Кметство, Пенсионерски клуб, ЦДГ, ОУ „ Емилиян Станев” и бизнеса.

***Б И Б Л И О Т Е К А***

*Библиотеката е съставна част на читалището.Предоставя за ползване библиотечни документи,обслужва безплатно всички категории читатели.Регистрирана е в регистъра на обществените библиотеки и през 2020 ще продължи да работи за утвърждаването си като средище за информация,комуникация,обучения и знания.*

Ще оказваме консултантска помощ на читателите при търсене на информация по тема или определени заглавия. Ще популяризираме нови услуги в библиотеката. Прочистване и бракуване на периодични документи. Инвентиране и регистрация на ново набавени библиотечни документи. Ще работим активно с децата, ще създаваме интерес у тях, чрез обсъждане на книги. Организиране час по рисуване, като рисунките се излагат на табло в библиотеката. Беседи с деца на здравни теми, актуални въпроси свързани с агресията в училище. Приказни следобеди и изразително четене. Ще отбележим дати и годишнини с международна значимост. В горещите летни дни децата ще намерят прохлада в библиотеката, където организираме ”Лятна читалня” – четене и обсъждане на задължителна литература и любими книги. При нас е весело – лятно кино, много презентации, рецитали и игри. Ще работим така, че библиотеката да остане любимо място, пълна с усмихнати хора.

***К У Л Т У Р Н А Д Е Й Н О С Т***

За развитието и обогатяването на културния живот в селото през 2020 година се предвижда културните прояви да се организират съвместно с кметство, пенсионерски клуб детска градина и училище.

Предвидените събития от празничния календар на читалището за 2020 година са:

*Януари*

Бабин ден – възстановка на обичая

*Февруари*

Ден на пчеларя

Ден на лозаря

Мултимедийна презентация посветена на Апостола на свободата

*Март*

Ден на самодееца

Посрещане на Баба Марта – Изложба от ръчно изработени мартеници от деца и възрастни

Поднасяне цветя пред паметника на селото за 3 март

Тържество по случай 8 март

Посрещане на първа пролет

Благовещение

*Април*

Великденски празници

Лазаруване

Цветница

Боядисване на яйца в библиотеката

Международен ден на книгата

*Май*

Ден на библиотекаря

Ден на славянската писменост и култура

Семе българско

*Юни*

Международен ден на детето

Ден на Ботев – презентация

Еньовден – празник на билките, слънцето и водата.

*Юли – Август*

Лятна детска работилница, в която участват не само деца от селото, а и всички дошли на гости при баби и дядовци. Всеки ден децата ще се забавляват, рисуват, творят, играят на организирани от нас игри. В лятната работилница ще включим и много родители и баби.

Спортни празници. Състезания с колелета.

Празник на динята.

*Септември*

Беседа по случай съединението на България.

Откриване на учебната година – посрещане на първи клас и техните преподаватели в библиотеката.

Ден на независимостта на България.

*Октомври*

Ден на възрастните хора – тържество

Празник на тиквата – изложба на рисунки и тиквени фантазии

*Ноември*

Поздрав към народните будители

Ден на християнското семейство

*Декември*

Конкурс за новогодишни картички и сурвакници

Дядо Коледа в библиотеката

Коледни и новогодишни празници

Участие на самодейните групи в местни тържества – Бабин ден, Трифон Зарезан, 8-ми март, Нова година.

Организиране на екскурзии.

Предвижда се, да се отбележат и други празници, като разходите са за сметка на участниците.

Ръководно–организационната дейност се контролира от Читалищно настоятелство, проверителна комисия, председателя и секретаря на читалището. Те приемат план за цялостната читалищна дейност, финансов план. По преценка на секретаря се свикват заседание на ЧН И ПК във връзка с текущи проблеми и най-вече със задачи стоящи и засягащи цялостното съществуване и развитие на читалищната дейност.

Читалището разчита на държавно финансиране от Министерството на културата, членски внос, наем поща. Субсидията е крайно недостатъчна за обезпечаване нормалното съществуване и развитие на основните му дейности. Въпреки това ЧН и за напред ще прояви далновидност и упражни строг контрол върху изразходване на средствата.

В плана за културните дейности могат да се включат и други прояви, чествания, юбилеи на които читалището ще бъде съорганизатор.

***Изготвил****:* ***……………………..…******Утвърдил****:* ***………………………...***

***/М. Стоянова/ /Кр. Пешева/***